Prednisone

Prednisone be a glucocorticoid medication dem mostly use to suppress de immune system den decrease inflammation insyd conditions such as asthma, COPD, den rheumatologic diseases. E sanso be used to treat high blood calcium secof cancer den adrenal insufficiency along plus oda corticosteroids. Dem dey take am by mouth.

Common side effects fi include cataracts, bone loss, easy bruising, muscle weakness, den thrush. Oda side effects dey include weight gain, swelling, high blood sugar, increased risk of infection, den psychosis. E be generally considered safe insyd pregnancy den low doses dey appear to be safe while de user dey breastfeed. After prolonged use, prednisone for be stopped gradually.

Prednisone be a prodrug wey e for be converted to prednisolone by de liver before e cam be active. Prednisolone then dey bind to glucocorticoid receptors, wey dey activate dem den dey trigger changes insyd gene expression. Dese changes dey inhibit function den decrease de number of key leukocytes insyd de bloodstream.

Na dem patent prednisone insyd 1954 wey na dem approve for medical use insyd de United States insyd 1955. Prednisone be a therapeutic alternative on de World Health Organization's List of Essential Medicines. E be available as a generic medication. Insyd 2023, na e be de 38th most commonly prescribed medication insyd de United States, plus more dan 15million prescriptions.

 References 

 External links 

Category:Anti-asthmatic agents
Category:Appetite stimulants
Category:CYP3A4 inducers
Category:Glucocorticoids
Category:Mineralocorticoids
Category:Prodrugs
Category:Triketones
Category:World Health Organization essential medicines
Category:Translated from MDWiki